Մարտիրոս Բադալյանի համոզմամբ, թափոնները կարող են ծառայել արվեստին: Գեղանկարիչն անգամ հին սառնարանների ու գազօջախների թափոններից պատրաստված մանկական փոքրիկ քաղաքի նախագիծ ունի, որ արդեն շուրջ 20 տարի է՝ փորձում է իրագործել: Նախագծի համաձայն, փոքրիկ քաղաքը ֆուտբոլային դաշտի չափսեր պետք է ունենա: Հեղինակը նախատեսում է երկաթե քաղաքը բնակեցնել տիկնիկներով և գեղեցիկ լուսավորել, իսկ դրա փողոցներում, բնականաբար, թափոններից կառուցված երկաթյա արձաններ տեղադրել: Այդ ինքնատիպ քաղաքի նախագիծն իրականացնելու համար մի քանի անգամ հեղինակը դիմել է Երևանի նախկին քաղաքապետ Կարեն Կարապետյանին, սակայն բացասական պատասխան ստացել: